Iste asentamiento estió orichinalment un poblato celta que dimpués sirvió como destacamento melitar en o sistema román de protección d'as suyas mugas, mas conoixitas como "limes". Entre os anyos 41 y 54 d. C., un rechimiento de caballería de 500 hombres estió destacato en iste fuerte. En l'anyo 89 d. C., a iste rechimiento s'adhibió una lechión de 6.000 hombres, perteneixients a la Legio II Adiutrix. Arredol d'o fuerte, poquet a poquet fue creixiendo una ciudat, que dimpués d'a reorganización d'o territorio reyalizata en o 106 d. C., se convirtió en a capital de Panonia Inferior. En zaguerías d'o sieglo II, ista ciudad teneba quasi 40.000 habitants, ocupando l'actual districto d'Óbuda, aintro de l'actual Budapest.